stanford-oval/wikipedia huggingface dataset:
แร้งดำหิมาลัย
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q168677  Wikispecies: Aegypius monachus  ADW: Aegypius_monachus  Avibase: 158BDC90F07DF1D2  BioLib: 8513  BirdLife: 22695231  BOLD: 96355  eBird: cinvul1  Fauna Europaea: 96706  Fossilworks: 365995  GBIF: 5229165  iNaturalist: 5382  IRMNG: 11308117  ITIS: 175494  IUCN: 22695231  NBN: NHMSYS0001689002  NCBI: 8959  Species+: 4164  Xeno-canto: Aegypius-monachus 
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  เยอรมนี
แร่ใยหิน

ก้อนแร่และเส้นใย
แร่ใยหิน (อังกฤษ: asbestos) เป็นกลุ่มของแร่ซิลิเกตที่เกิดตามธรรมชาติหกชนิดที่นิยมนำมาใช้ทางการค้าเพราะคุณสมบัติเฉพาะตัวที่ดี แร่ใยหินมีผลึกที่เป็นเส้นใยยาว (อัตราส่วนขนาดต่อความยาวราว 1:20) การหายใจเอาใยหินเข้าไปเป็นเวลานานอาจก่อให้เกิดโรคปอดได้ ซึ่งมักพบบ่อยในคนงานเหมืองใยหิน
การทำเหมืองแร่ใยหินเริ่มขึ้นกว่า 4,000 ปีมาแล้ว แต่มีขนาดจำกัดจนกระทั่งปลายคริสต์ศตวรรษที่ 19 การทำเหมืองแร่ใยหินมีปริมาณสูงสุดในราว ค.ศ. 1975 โดยมีการทำเหมืองในราว 25 ประเทศ เหมืองแร่ใยหินที่มีขนาดใหญ่ที่สุดในโลกคือ Jeffrey mine ในเมือง Asbestos รัฐเกแบ็ก ประเทศแคนาดา
แร่ใยหินเป็นที่นิยมของผู้ผลิตสินค้าและผู้สร้างอาคารในช่วงปลายคริสต์ศตวรรษที่ 19 เนื่องจากสมบัติการดูดซับเสียง ความแข็งแรง ความทนไฟ ทนความร้อน ความต้านทานไฟฟ้า ความทนทานต่อสารเคมี และราคาที่ย่อมเยา แร่ใยหินใช้เป็นฉนวนไฟฟ้าในเตาไฟฟ้าและฉนวนความร้อนในอาคาร กรณีที่ใช้ใยหินทำวัสุดทนไฟหรือทนความร้อนมักผสมกับซีเมนต์หรือทอถักทอเป็นแผ่น
สหภาพยุโรปได้ห้ามการใช้งานใยหิน รวมถึงการขุดทำเหมือง การผลิต และการแปรรูปผลิตภัณฑ์ใยหิน ในขณะที่ประเทศที่พัฒนาแล้วอื่นๆ ตระหนักถึงอันตรายของใยหินและมีการออกกฎหมายควบคุมรวมถึงห้ามใช้ใยหินเป็นกรณีไป
แหล่งแร่

ใน ค.ศ. 2009 มีการขุดแร่ใยหินราว 2 ล้านตันทั่วโลก โดยรัสเซียเป็นผู้ผลิตรายใหญ่ที่สุด (50%) รองลงมาเป็นจีน (14%) บราซิล (12.5%) คาซัคสถาน (10.5%) และแคนาดา (9%).
ประเภทของแร่ใยหิน

แร่ใยหินแบ่งเป็น 2 กลุ่ม　คือ แอมฟิโบล (Amphiboles) และเซอร์เพนไทน์ ซึ่งแบ่งย่อยออกเป็น 6 ชนิด
ดังนี้
กลุ่มแอมฟิโบล (Amphiboles) แบ่งย่อยออกได้เป็น 5 ชนิด ได้แก่ ครอซิโดไลท์ (Crocidolite) อะโมไซท์ (Amosite) ทรีโมไลท์ (Tremolite)แอนโธฟิลไลท์ (Anthophyllite) และแอคทิโนไลท์ (Actinolite)
กลุ่มเซอร์เพนไทน์ (Serpentine) ได้แก่ ไครโซไทล์ (Chrysotile)
ประเภทของแร่ใยหิน > ความแตกต่างของกลุ่มแอมฟิโบล (Amphiboles)และกลุ่มเซอร์เพนไทน์ (Serpentine)

ไครโซไทล์ (Chrysotile)ในกลุ่มเซอร์เพนไทน์ (Serpentine)และแอมฟิโบล (Amphiboles)มีส่วนประกอบทางเคมีที่แตกต่างกัน ส่งผลให้คุณสมบัติการสะสมและการสลายตัวในสิ่งมีชีวิตและผลกระทบต่อสุขภาพ แตกต่างกัน แร่ไครโซไทล์ (Chrysotile)นั้นมีอัตราการสะสมในสิ่งมีชีวิตต่ำและโอกาสในการก่อให้เกิดโรคน้อยกว่าแร่ใยหินแอมฟิโบล
แร่ใยหิน 2 กลุ่มมีคุณสมบัติแตกต่างกันจากโครงสร้างของเส้นใย ดังนี้
ใยหินกลุ่มแอมฟิโบล เส้นใยจะเป็นเส้นใยเดี่ยวรูปทรงกระบอก
หินกลุ่มเซอร์เพนไทน์ เส้นใยจะมีลักษณะเป็นเกลียวพันกันคล้ายเชือก ประกอบด้วยเส้นใยย่อยจำนวนมาก
ประเภทของแร่ใยหิน > ความแตกต่างของผลกระทบทางสุขภาพจากเส้นใยชนิดต่าง ๆ

ฝุ่นใยหินชนิดอะโมไซท์และโครซิโดไลท์เมื่อเข้าไปในปอดเมื่อเปรียบเทียบกับเส้นใยไครโซไทล์ โอกาสเกิดโรคมะเร็งเยื่อหุ้มปอดจะมีมากกว่า 100 และ 500 เท่าตามลำดับ  และโอกาสเกิดมะเร็งปอดมากกว่า 10 และ 50 เท่า ตามลำดับ  การที่อันตรายมาก-น้อยต่างกันสาเหตุเนื่องมาจากโครงสร้างและความ สามารถในการละลายตัว (bio-durability) ของเส้นใยหินแต่ละชนิด
เส้นใยไครโซไทล์มีพิสัยความสามารถถูกละลายหรือสลายตัว (Solubility) สูงมากและคุณสมบัติความทนทานของเส้นใย (bio-persistent fiber) พิสัยจะอยู่ที่ค่าต่ำสุดจนถึงค่าความทนทานของเส้นใยแก้วและหินเส้นใยไครโซไทล์จะมีค่าความทนทาน bio-persistence ต่ำกว่าเส้นใยเซรามิกส์หรือเส้นใยแก้วชนิดพิเศษ (ข้อมูลจาก Hesterberg และคณะ – 1998) และต่ำกว่าของใยหินกลุ่มแอมฟิโบลค่อนข้างมาก เพื่อตรวจสอบทฤษฎีดังกล่าว EC ได้จัดตั้งคณะทำงานทำการศึกษาการได้รับฝุ่นใยหินในระบบหายใจเป็นระยะเวลา 5 วัน หลังจากนั้นการตรวจสอบสภาพของปอดเป็นระยะๆ เป็นเวลา 1 ปี (รายงานของ Bernstein & Riego – Sintes 1999) พบว่าสำหรับเส้นใยที่ความยาวมากกว่า 20 ไมครอน จะใช้ระยะเวลาการย่อยสลาย 50%  2-3 วันจน 100 วันโดยประมาณ
แหล่งข้อมูลอื่น

The Asbestos Information Centre[ลิงก์เสีย] Independent site with information about asbestos and its use in buildings
U.S. EPA Asbestos Home Page
ATSDR Case Studies in Environmental Medicine: Asbestos Toxicity U.S. Department of Health and Human Services
British Government Health and Safety Executive (HSE)
National Institute for Occupational Safety and Health: Asbestos
World Health Organization – Asbestos page
Parachrysotile (asbestos) at the webmineral.com Mineral Database
Univ. of Minn.: Asbestos
White Gold Pioneers: Asbestos Mining เก็บถาวร 2010-01-03 ที่ เวย์แบ็กแมชชีน—The origins of asbestos mining, illustrated with many early photographs
About Your House — General Series — Asbestos เก็บถาวร 2006-04-10 ที่ เวย์แบ็กแมชชีน
British Government Health and Safety Executive (HSE) essential guides เก็บถาวร 2013-04-20 ที่ archive.today
Hazards magazine's comprehensive asbestos resource pages
The Miracle Mineral Fiber – Asbestos
Asbestos: Magic mineral or deadly dust?, CBC Digital Archives
About Asbestos (2006), European Agency for Safety and Health at Work (OSHA)
A USGS map of "Naturally Occurring Asbestos" in Eastern America
Occupational exposure to asbestos and man-made vitreous fibres and risk of lung cancer: a multicenter case-control study in Europe เก็บถาวร 2011-08-19 ที่ เวย์แบ็กแมชชีน, Rafael Carel et al.
โรคที่ไม่ได้รับการรักษา

โรคที่ไม่ได้รับการรักษา หรือ โรคที่ถูกละเลย (อังกฤษ: Neglected disease) คือกลุ่มของโรคติดเชื้อเขตร้อนที่ระบาดในกลุ่มประชากรที่มีรายได้น้อยในพื้นที่ที่กำลังพัฒนา อาจมีนิยามแตกต่างกันไปตามแต่ละองค์กรที่ทำงานเกี่ยวข้อง โรคเหล่านี้บางโรคมีวิธีป้องกันได้ หรือมีวิธีรักษาได้ในระยะเฉียบพลัน ซึ่งถ้ามีก็มักจะมีเฉพาะในประเทศที่พัฒนาแล้ว แต่ไม่ได้มีแพร่หลายทั่วไป โดยเฉพาะในพื้นที่ยากจนที่ไม่สามารถเข้าถึงยาและการรักษาบางอย่างได้ แม้บางครั้งยาหรือการรักษาเหล่านี้ก็ไม่ได้มีราคาแพงแต่อย่างใด ตัวอย่างเช่น ค่ารักษาโรคพยาธิใบไม้ชิสโตโซมาอยู่ที่ 0.20 ดอลลาร์สหรัฐ ต่อผู้ป่วยเด็ก 1 คน ใน 1 ปี เป็นต้น
โรคนิ้วล็อก

ขั้นตอนการแก้นิ้วล็อก
โรคนิ้วล็อก (อังกฤษ: trigger fingers) เป็นโรคพบทั่วไปอันมีลักษณะที่เอ็นกล้ามเนื้องอนิ้วที่ผิดปกติล็อกหรือมีเสียงดัง ร่วมกับใช้งานผิดปกติและอาการปวด จัดเป็นชนิดย่อยของปลอกเอ็นกล้ามเนื้ออักเสบตีบ (stenosing tenosynovitis)
โรคนี้เกิดจากขนาดที่ไม่พอเหมาะของเอ็นกล้ามเนื้องอและระบบรอกเรตินาคูลัม (retinacular pulley) ที่อยู่โดยรอบ ซึ่งพบมากที่สุดที่ระดับรอกวงแหวนแรก (เอ1) ทำให้งอหรือเหยียดนิ้วลำบาก และเกิดปรากฏการณ์ "ติด"
โรคติดเชื้อลิชมาเนีย

| โรคติดเชื้อลิชมาเนีย  (Leishmaniasis) |
| --- | --- |
แผลจากโรคติดเชื้อลิชมาเนียบนหลังมือของผู้ป่วยชาวอเมริกากลาง
บัญชีจำแนกและลิงก์ไปภายนอก
ICD-10: B55
ICD-9: 085
DiseasesDB: 3266 29171 3266 7070
MedlinePlus: 001386
eMedicine: emerg/296
โรคติดเชื้อลิชมาเนีย หรือ ลิชมาเนียซิส (อังกฤษ: Leishmaniasis) เป็นโรคติดต่อจากปรสิตชนิดโปรโตซัวในจีนัส Leishmania โดยมี "ริ้นฝอยทราย" บางชนิด เป็นตัวพาหะนำโรค โดยริ้นฝอยทรายดูดเลือดสัตว์เป็นอาหาร ไปกัดสัตว์ที่มีเชื้อแต่ไม่แสดงอาการ จากนั้นนำเชื้อไปสู่คน โรคนี้อาจแสดงอาการได้สามแบบ คือแบบผิวหนัง (cutaneous leishmaniasis) , แบบผิวหนังและเยื่อบุ (mucocutaneous leishmaniasis) , และแบบอวัยวะภายใน (visceral leishmaniasis) แบบผิวหนังจะทำให้มีแผลที่ผิวหนัง ในขณะที่แบบผิวหนังและเยื่อบุจะทำให้มีแผลที่ผิวหนัง ปาก และจมูก และแบบอวัยวะภายในในช่วงแรกจะมีแผลที่ผิวหนัง จากนั้นจึงมีไข้ เลือดจาง และตับม้ามโต
เชื้อ Leishmania ที่ก่อโรคในมนุษย์มีอยู่มากกว่า 20 สปีชีส์ ปัจจัยเสี่ยงต่อการติดเชื้อได้แก่ ความยากจน การขาดสารอาหาร การทำลายป่า และการทำให้เป็นเมือง โรคนี้ทั้งสามรูปแบบสามารถวินิจฉัยได้จากการตรวจพบเชื้อจากการตรวจด้วยกล้องจุลทรรศน์ นอกจากนี้ชนิดที่ติดเชื้อที่อวัยวะภายในยังอาจตรวจพบได้จากการตรวจเลือด
ปกติพบโรคชนิดนี้พบในแถบประเทศตะวันออกกลาง อินเดีย ปากีสถาน[ต้องการอ้างอิง] ปัจจุบันมีผู้ป่วยโรคติดเชื้อลิชมาเนียประมาณ 12 ล้านคน ใน 98 ประเทศ แต่ละปีจะมีผู้ติดเชื้อรายใหม่ประมาณ 2 ล้านคน มีผู้เสียชีวิตจากโรคนี้ประมาณ 20,000-50,000 ราย และมีจำนวนผู้ที่อาศัยอยู่ในพื้นที่ระบาด (เอเชีย แอฟริกา อเมริกากลาง และอเมริกาใต้) ประมาณ 200 ล้านคน องค์การอนามัยโลกได้ขอลดราคายาบางชนิดที่ใช้รักษาโรคนี้จากบริษัทยา นอกจากมนุษย์แล้วยังอาจพบโรคนี้ได้ในสัตว์อื่น เช่น สุนัข และหนู เป็นต้น
โรคกลัวการขาดมือถือ

คุกมือถือที่ถูกใช้ในการเก็บมือถือไม่ให้นักเรียนใช้ในระหว่างการเรียนการสอน
โรคกลัวการขาดมือถือ (อังกฤษ: nomophobia) หรือ โนโมโฟเบีย เป็นชื่อที่มีการเสนอของโรคกลัวชนิดหนึ่งที่ผู้ป่วยกลัวการไม่มีโทรศัพท์มือถือหรือการไม่ได้สัมผัสมือถือ แม้ว่าโรคนี้จะไม่มีอยู่ในคู่มือการวินิจฉัยและสถิติสำหรับความผิดปกติทางจิต ฉบับปรับปรุงครั้งที่ 5 (DSM-5) แต่เบียนชิและฟิลลิปส์ได้อธิบายไว้ว่ามีปัจจัยทางจิตวิทยาที่มีผลต่อการใช้มือถือมากเกินไป คนที่มีความภูมิใจแห่งตนต่ำอาจใช้มือถือเพื่อสร้างความมั่นใจ และบุคคลที่มีลักษณะเปิดเผยอาจใช้มือถือมากเกินไป เป็นไปได้ที่อาการของโนโมโฟเบียอาจเกิดจากอาการทางจิตที่มีอยู่แล้ว และบุคคลที่มีความเสี่ยงมักเป็นโรคกลัวสังคม หรือโรควิตกกังวลเมื่อเข้าสังคม ความวิตกกังวลสังคม และโรคตื่นตระหนก
คำว่าโนโมโฟเบียย่อมาจาก โนโมบายโฟนโฟเบีย (no-mobile-phone phobia) จากการศึกษานักศึกษาชายระดับปริญญาตรีด้านบริการสุขภาพจำนวน 547 คนค้นพบว่าร้อย 23 เป็นโรคกลัวการขาดมือถือและกว่าร้อยละ 64 มีความเสี่ยง ในนักเรียนเหล่านี้ร้อยละ 77 เช็คมือถือมากกว่า 35 ครั้งต่อวัน มากกว่าครึ่งของผู้ที่มีอาการของโรคกลัวการขาดมือถือไม่เคยปิดเครื่อง
อาการและสัญญาณ

ความวิตกกังวลจะถูกกระตุ้นจากการทำมือถือหาย สัญญาณโทรศัพท์ไม่มีหรือแบตเตอรี่หมด อาการของโรครวมไปถึงการใช้มือถือมากเพื่อกันตัวเองจากการสนทนากับผู้อื่น และมีอุปกรณ์เชื่อมต่ออินเทอร์เน็ตมากกว่าหนึ่งเครื่อง พกสายชาร์จตลอดเวลาและกังวลว่ามือถือจะหาย อาการอาจรวมไปถึงการลดการมีปฏิสัมพันธ์กับผู้อื่นแบบต่อหน้าและชอบการสื่อสายผ่านเทคโนโลยี ไม่ปิดมือถือเวลานอนทั้งยังวางไว้ใกล้มือตลอดเวลา คอยเช็คมือถือตลอดเพื่อไม่ให้พลาดการรับสายหรือข้อความ โนโมโฟเบียอาจส่งผลให้เกิดการอาการเจ็บศอก มือ และคอเนื่องจากใช้มือถือบ่อย ๆ
อาการและสัญญาณ > อาการ

วิตกกังวล
ลมหายใจเปลี่ยน
สั่นเทา
เหงื่อออก
กระสับกระส่าย
งุนงงสับสน
หัวใจเต้นเร็ว
อาการและสัญญาณ > อาการทางอารมณ์

ซึมเศร้า
หวั่นวิตก
กลัว
การเสพติด
ถูกละทิ้ง
ความภาคภูมิต่ำ
เหงา
โรคปมประสาทบาซัล

| Basal ganglia disease |
| --- | --- |
Basal ganglia
บัญชีจำแนกและลิงก์ไปภายนอก
ICD-9: 332-333
MedlinePlus: 001069
MeSH: D001480
โรคปมประสาทบาซัล (อังกฤษ: Basal ganglia disease) หมายถึงกลุ่มของความผิดปกติที่เกิดกับกลุ่มของปมประสาทในสมองที่เรียกว่าปมประสาทบาซัลหรือเบซัลแกงเกลีย ทำให้ปมประสาทเหล่านี้ไม่สามารถยับยั้งการเคลื่อนไหวที่ผิดปกติ หรือไม่สามารถช่วยให้วงจรของเซลล์ประสาทสั่งการส่วนบนสามารถทำงานได้
โรคคุดทะราด

| คุดทะราด |
| --- | --- |
ตุ่มที่ข้อศอก เกิดจากการติดเชื้อแบคทีเรีย Treponema pallidum pertenue
บัญชีจำแนกและลิงก์ไปภายนอก
ICD-10: A66
ICD-9: 102
MedlinePlus: 001341
คุดทะราด (อังกฤษ: yaws) เป็นโรคติดต่อเรื้อรัง มีอาการเป็นแผลตามผิวหนัง พบได้ทั่วร่างกาย เป็น ๆ หาย ๆ เกิดจากเชื้อแบคทีเรียที่มีชื่อว่า Treponema pallidum pertenue ระยะฟักตัวนานประมาณ 2 สัปดาห์ถึง 3 เดือน
ลักษณะอาการ

ภายหลังจากที่เชื้อโรคเข้าสู่ร่างกายทางบาดแผลแล้วประมาณ 3-6 สัปดาห์ จะเกิดโรคระยะแรกคือ มีตุ่มนูนคล้ายหูดที่ผิวหนัง ตุ่มนี้เรียกว่า ตุ่มแม่ (mother yaw) ต่อมาอีกหลายสัปดาห์หรือหลายเดือน ตุ่มนี้จะค่อย ๆ มีขนาดใหญ่ขึ้นเป็นตุ่มนูนแดง หรือเป็นแผล หรือโตคล้ายดอกกะหล่ำปลี ต่อมน้ำเหลืองซึ่งอยู่ในบริเวณใกล้แผลอาจจะอักเสบและบวมโต ในระยะแรกผู้ป่วยบางคนอาจมีอาการไข้ แผลคุดทะราดจะพบได้ทั่วร่างกาย  มีตุ่มนูนและผิวหนังหนาขึ้น พบที่ฝ่ามือและฝ่าเท้า ทำให้เกิดอาการเจ็บปวดมากจนเดินหรือทำงานไม่ได้  ผู้ป่วยที่ไม่ได้รับการรักษาส่วนใหญ่จะหายเองได้ในระยะแรก มีประมาณร้อยละ 10 ที่ไม่หายและเข้าสู่ระยะหลังของโรค มีการทำลายของผิวหนังและกระดูก ทำให้เกิดความพิการ  โรคคุดทะราดทั้งระยะแรกและระยะหลังอาจหายเอง และอาจกลับเป็นใหม่ได้
การติดต่อ

เชื้อโรคคุดทะราด จะพบอยู่ตามบาดแผลที่ผิวหนัง หรืออยู่ที่เยื่อบุช่องปากและจมูกติดต่อได้โดยการสัมผัสกับน้ำเหลือง น้ำหนองที่บาดแผลคุดทะราดโดยตรง หรือติดจากของใช้ที่แปดเปื้อนเชื้อหรืออาจติดโดยแมลงนำเชื้อโรคมาเข้าสู่ร่างกายทางรอยถลอกหรือบาดแผล ผู้ป่วยที่มีบาดแผลเป็น ๆ หาย ๆ จะแพร่เชื้ออยู่ได้นานหลายปี การป้องกันและควบคุมโรคทำได้โดยให้การศึกษาแก่ประชาชน ให้คำแนะนำเกี่ยวกับอนามัยส่วนบุคคล มีการเฝ้าระวังโรคอย่างต่อเนื่อง รวมทั้งให้การรักษาผู้ป่วยและผู้ที่สัมผัสโรค
โรคปิแอร์-โรแบง

| โรคปิแอร์-โรแบง |
| --- | --- |
สาขาวิชา: เวชพันธุศาสตร์
โรคปิแอร์-โรแบง (อังกฤษ: Pierre-Robin syndrome, Pierre-Robin sequence, Pierre-Robin malformation, Pierre-Robin anomaly, Pierre-Robin anomalad) เป็นภาวะเกิดต่อเนื่องซึ่งเป็นความผิดปกติแต่กำเนิดอย่างหนึ่ง โดยมีลักษณะหลักสามอย่างคือเพดานโหว่ คางหดสั้น และลิ้นตก (glossoptosis) ปัจจุบันเชื่อว่าเกิดจากความผิดปกติทางพันธุกรรมบนโครโมโซมที่ 2, 11, หรือ 17
เล็งกา

| เล็งกา |
| --- | --- |

ข้อมูลพื้นฐาน
ชื่อเกิด: เล็งกา ครีพาช
เกิด:  (1978-03-19) 19 มีนาคม ค.ศ. 1978 (46 ปี)
ที่เกิด:  นิวเซาท์เวลส์, ประเทศออสเตรเลีย
แนวเพลง: ป็อป, อินดีป็อป
อาชีพ: นักร้อง, นักแต่งเพลง, นักแสดง
เครื่องดนตรี: เปียโน, ทรัมเป็ต
ช่วงปี: ค.ศ. 2008 - ปัจจุบัน
ค่ายเพลง: โซนีมิวสิก/อีพิกเรเคิดส์ (2008–2012) ซคิพพาลองเรเคิดส์ (2013)
อดีตสมาชิก: ดีคอเดอร์ ริง

เว็บไซต์: www.lenkamusic.com
เล็งกา (อังกฤษ: Lenka) เกิดเมื่อวันที่ 19 มีนาคม ค.ศ. 1978 เป็นนักร้อง นักแต่งเพลงชาวออสเตรเลีย เป็นที่รู้จักจากเพลง "เดอะโชว์" จากอัลบั้ม  เล็งกา ที่ใช้ประกอบในโฆษณาโอลด์เนวี่ อัลบั้มและซิงเกิลของเธอได้ประสบความสำเร็จบนบิลบอร์ด ก่อนเป็นนักร้องเดี่ยวเธอเป็นที่รู้จักในฐานะนักแสดง ปรากฏตัวในซีรีส์ทางโทรทัศน์ของออสเตรเลียและภาพยนตร์หลายเรื่อง และนักร้องนำของวงดีคอเดอร์ ริง และมาอยู่ในสังกัตโซนีมิวสิก และอีพิกเรเคิดส์ ต่อมาได้มาอยู่ในสังกัตซคิพพาลองเรเคิดส์ และแต่งงานมีครอบครัวอยู่ที่ซิดนีย์
ประวัติ > ชีวิตในวัยเด็ก

เล็งกา กรีแพค เกิดเมื่อวันที่ 19 มีนาคม ค.ศ. 1978 เธอเป็นลูกสาวของคุณพ่อนักดนตรีชาวเช็ก และคุณแม่ที่เป็นคุณครู เธอได้รับการเลี้ยงดูในนิวเซาท์เวลส์ ประเทศออสเตรเลีย จนกระทั่งเมื่อเธออายุเจ็ดขวบเมื่อครอบครัวของเธอย้ายไปอยู่ที่ซิดนีย์ ซึ่งเธอได้รับการศึกษาและการฝึกอบรมดนตรี และเธอเริ่มทำงานเป็นนักดนตรี
ผลงาน > ด้านดนตรี

เล็งกาได้เป็นสมาชิกในวงดนตรีครอสโอเวอร์อิเล็กทรอนิกส์ร็อคชื่อ "ดีคอเดอร์ ริง" โดยเธอได้ออกอัลบั้มกับวงดนตรีนี้ไว้ 2 อัลบั้ม ก่อนที่เธอจะแยกจากวง และก็ย้ายไปอยู่ที่รัฐแคลิฟอร์เนียในปี ค.ศ. 2007 หลังจากแยกวง เธอได้ใช้ชื่อ "Lenka" ในวงการดนตรี และปล่อยซิงเกิลแรกของเธอชื่อ "เดอะโชว์" ซึ่งถือเป็นซิงเกิลที่ประสบความสำเร็จอย่างมากและถูกจัดอันดับใน บิลบอร์ด Adult Pop Songs อันดับที่ 25 และทำให้เธอมีชื่อเสียงจากซิงเกิลนี้เหมือนกับ ทรับเบิลอิสอะเฟรนด์ นอกจากนี้ของอัลบั้มซิงเกิลนี้ยังได้ที่ 142 ในบิลบอร์ด 200 ต่อมาในเธอก็ได้ปล่อยอัลบั้มมาอีกในปี ค.ศ. 2011 ชื่อ ทู และในปี ค.ศ. 2013 ชื่อว่า แชโดว์ส
เล็งกามีส่วนร่วมในการสร้างเพลงในอัลบั้มของเธอ ทั้งขับร้อง เขียนเนื้อเพลง และเล่นเครื่องดนตรีประกอบหลายอย่าง เช่น เปียโน และทรัมเป็ต เป็นต้น ส่วนมิวสิกวิดีโอบางส่วนของเธอนั้นยังใช้กระดาษมาตัดและทำเป็นสตอปโมชั่นซึ่งทำร่วมกับเจมส์ กัลลิเวอร์ แฮนค็อก โดยทั้งสองทำมิวสิกวิดีโอแนวน่ารักๆ ตามความประสงค์ของทั้งสอง
เล็งกาเคยร้องร่วมกับวงชิลเลอร์ จากประเทศเยอรมนี ในเพลงสองเพลง คือ Addicted และ Sunrise จากอัลบั้ม Atemlos ซึ่งจัดจำหน่ายในเยอรมันีในวันที่ 12 มีนาคม ค.ศ. 2010
ผลงาน > ด้านการแสดง

เล็งกาได้เรียนการแสดงที่โรงละครออสเตรเลีย ซึ่งได้เรียนการแสดงกับเคต แบลนเชตต์ เธอได้แสดงละครโทรทัศน์ท้องถิ่นเรื่องแรกชื่อ "GP" โดยเธอรับบทเป็น "Vesna Kapek" ในปี ค.ศ. 1990 ต่อมาเธอยังได้เป็นพิธีกรใน "Cheez TV" นอกจากนี้เธอยังถูกรับเชิญไปแสดงละครโทรทัศน์ท้องถิ่นอีกหลายเรื่อเช่น "Home and Away", "Wild Side", "Head Start" และ"Spellbinder" และต่อมาเธอยังได้ปรากฏตัวในภาพยนตร์ออสเตรเลีย คือ "The Dish" และ"Lost Things"
| ปี | ชื่อเรื่อง | รับบท |
| --- | --- | --- |
| ค.ศ. 2013 | โฆษณาวินโดวส์ 8 | เล็งกา |
| ค.ศ. 2005 | The Alice | Sally Fleming (นักแสดงรับเชิญ) |
| ค.ศ. 2003 | ลอสต์ ติงส์ | Emily (นักแสดงรับเชิญ) |
| ค.ศ. 2001 | All Saints | Erin Shanahan (นักแสดงรับเชิญ) |
| ค.ศ. 2001 | Head Start | Lucy Swain (นักแสดงรับเชิญ) |
| ค.ศ. 2000 | เดอะ ดิส | Marie McIntyre (นักแสดงรับเชิญ) |
| ค.ศ. 2000 | Murder Call | Lily Aureli (นักแสดงรับเชิญ) |
| ค.ศ. 2000 | Above the Law | Dee Anne Williams (นักแสดงรับเชิญ) |
| ค.ศ. 1998 | Wild Side | นักแสดงรับเชิญ |
| ค.ศ. 1997 | Adrenalin Junkies | Nikki Kershaw (นักแสดงรับเชิญ) |
| ค.ศ. 1995-ค.ศ. 1997 | Spellbinder | Josie (นักแสดงรับเชิญ) |
| ค.ศ. 1994 | Home and Away | Francine 'Frankie' Brooks (นักแสดงรับเชิญ) |
| ค.ศ. 1990 | G.P. | Vesna Kapek |
ผลงาน > ในสื่อและผลงานต่างๆ

| ปี | ชื่อเรื่อง | แสดงในเพลง | หมายเหตุ |
| --- | --- | --- | --- |
| 2013 | เดอะเอกซ์แฟคเตอร์ อินโดนีเซีย | ทรับเบิลอิสอะเฟรนด์ | Gala Show 11 |
| 2012 | เดอะเอกซ์แฟคเตอร์ ฟิลิปปินส์ | เดอะโชว์ | Top 12 Performance Night (#1.13) |
| 2012 | แดนซิงวิทเดอะสตาส์ | เดอะโชว์ | Episode #14.1 |
| 2011 | มันนี่บอล เกมล้มยักษ์ | เดอะโชว์ |  |
| 2011 | Music Nuggets | เดอะโชว์, ทรับเบิลอิสอะเฟรนด์, ทู และ ฮาร์ตสกิปส์อะบีต | Episode dated 25 June 2011 |
| 2011 | นิกิต้า | เฮียร์ทูสเตย์ | The Next Seduction (#1.14) |
| 2010 | เอซี่ เอ อีนี่... แร๊งงงส์ | ทรับเบิลอิสอะเฟรนด์ |  |
| 2010 | Griff the Invisible | ทรับเบิลอิสอะเฟรนด์ |  |
| 2008 | แพทย์มือใหม่ หัวใจเกินร้อย | ทรับเบิลอิสอะเฟรนด์ | These Ties That Bind (#5.8); Uncredited |
| 2004 | ขอบอกโลก...ฉันตกหลุมรัก | Somersault |  |
ชีวิตส่วนตัว

เล็งกาได้แต่งงานกับ เจมส์ กัลลิเวอร์ แฮนค็อก (James Gulliver Hancock) ศิลปินทัศนศิลป์ชาวออสเตรเลียที่เคยร่วมงานกันทำมิวสิกวิดีโอ ต่อมาเธอได้ประกาศในเว็บไซต์ของเธอว่าเธอกำลังตั้งครรภ์ในเดือนมีนาคม พ.ศ. 2555 และเธอได้ประกาศในทวิตเตอร์ว่าเธอได้ให้กำเนิดบุตรชายชื่อ ควินน์ (Quinn) ปัจจุบันเธออาศัยในซิดนีย์, นิวยอร์ก และบรุกลิน
ผลงาน

บทความหลัก: รายชื่อผลงานเพลงของเล็งกา
เล็งกาเป็น นักร้อง นักแต่งเพลงชาวออสเตรเลีย เป็นที่รู้จักจากเพลง "เดอะโชว์" เธอเข้าสู่วงการโดยการเป็นนักแสดงก่อนที่จะเป็นนักร้อง โดยเธอได้ปล่อยอัลบั้มแรกชื่อเดียวกันกับเธอ ในปี พ.ศ. 2551 มีเพลงโด่งดังที่ทำให้เธอเป็นรู้จักกว้างขว้าง คือ เดอะโชว์ และ ทรับเบิลอิสอะเฟรนด์ ต่อมาในปี พ.ศ. 2554 เธอได้ปล่อยอัลบั้มที่มีชื่อว่า ทู ซึ่งมีเพลงที่ใช้ประกอบโฆษณาวินโดวส์ 8 คือ เอเวอรีติงแอทวันซ์ และในปี พ.ศ. 2556 เธอได้ปล่อยอัลบั้มที่สามชื่อว่า แชโดว์ส
สตูดิโออัลบั้ม

| ปี | รายละเอียด | อันดับในแต่ละชาร์ต> AUS | อันดับในแต่ละชาร์ต> AUT | อันดับในแต่ละชาร์ต> GER | อันดับในแต่ละชาร์ต> POL | อันดับในแต่ละชาร์ต> SWI | อันดับในแต่ละชาร์ต> UK | อันดับในแต่ละชาร์ต> USA | หมายเหตุ |
| --- | --- | --- | --- | --- | --- | --- | --- | --- | --- |
| 2008 | เล็งกา ออกจำหน่าย : 23 กันยายน ค.ศ. 2008  ค่ายเพลง : อีพิกเรเคิดส์ | — | 30 | 35 | 4 | 48 | 58 | 142 | - |
| 2011 | ทู ออกจำหน่าย : 19 เมษายน ค.ศ. 2011  ค่ายเพลง : อีพิกเรเคิดส์ | — | — | — | — | 88 | — | 196 | - |
| 2013 | แชโดว์ส  ออกจำหน่าย: 2 มิถุนายน ค.ศ. 2013  ค่ายเพลง : ซคิพพาลองเรเคิดส์ | — | — | — | — | — | — | — | - |
"—" หมายถึงยังไม่ได้ระบุมาจากชาร์ต
ซิงเกิล

| ปี | รายละเอียด | อันดับในแต่ละชาร์ต> AUT | อันดับในแต่ละชาร์ต> BEL Tip-Fl | อันดับในแต่ละชาร์ต> CZE | อันดับในแต่ละชาร์ต> EU | อันดับในแต่ละชาร์ต> GER | อันดับในแต่ละชาร์ต> JPN | อันดับในแต่ละชาร์ต> NOR | อันดับในแต่ละชาร์ต> SWI | อันดับในแต่ละชาร์ต> UK | จากอัลบั้ม |
| --- | --- | --- | --- | --- | --- | --- | --- | --- | --- | --- | --- |
| 2009 | "เดอะโชว์" | 13 | 4 | 35 | 48 | 23 | 24 | — | 21 | 22 | เล็งกา |
| 2009 | "ทราเบิลอิสอะเฟรนด์" | — | — | — | — | 65 | — | 10 | — | — | เล็งกา |
| 2011 | "ฮาร์ตสกิพอะบีต" | — | 3 | — | — | — | — | — | — | — | ทู |
| 2011 | "ทู" | — | — | — | — | — | — | — | — | — | ทู |
| 2012 | "เอเวอรีติงแอทวันซ์" | 47 | 8 | 1 | — | 7 | — | — | 53 | 69 | ทู |
| 2013 | "ฮาร์ตทูเดอะปาร์ตี้" | — | — | — | — | — | — | — | — | — | แชโดว์ส |
| 2013 | "นัธอิงเฮียร์บัตเลิฟ" | — | — | — | — | — | — | — | — | — | แชโดว์ส |
| 2013 | "อาฟเตอร์เดอะวินเตอร์" | — | — | — | — | — | — | — | — | — | แชโดว์ส |
"—" หมายถึงยังไม่ได้ระบุมาจากชาร์ต
มิวสิกวิดีโอ

| ปี | ชื่อเพลง | หมายเหตุ |
| --- | --- | --- |

| ค.ศ. 2008 | "เดอะโชว์" |  |
| ค.ศ. 2010 | "ทรับเบิลอิสอะเฟรนด์" | มิวสิกวิดีโอมีทั้งหมด 2 รูปแบบ |
| ค.ศ. 2011 | "วีวิลน็อทโกรโอลด" | มิวสิกวิดีโอสตอปโมชัน |
| ค.ศ. 2011 | "ฮาร์ตสกิปส์อะบีต" | มิวสิกวิดีโอมีทั้งหมด 2 รูปแบบ |
| ค.ศ. 2011 | "โรลวิธเดอะผับเชส" | มิวสิกวิดีโอสตอปโมชัน |
| ค.ศ. 2011 | "ทู" | เธอใช้มือของเธอในการถ่ามมิวสิกวิดีโอ |
| ค.ศ. 2012 | "เอเวอรีติงแอทวันซ์" | มิวสิกวิดีโอสีขาว-ดำ |
| ค.ศ. 2013 | "นัธอิงเฮียร์บัตเลิฟ" |  |
| ค.ศ. 2013 | "ฮาร์ตทูเดอะปาร์ตี้" |  |
| ค.ศ. 2013 | "อาฟเตอร์เดอะวินเตอร์" |  |
ซิงเกิลพิเศษ

| ลำดับ | ชื่อเพลง | ยาว |
| --- | --- | --- |
| 1. | "ฟอร์ซออฟเนเจอร์" | 3:33 |
| 2. | "เมย์บีไอเลิฟยู" | 3:27 |
| 3. | "โรทมีเอาต์" | 4:24 |
แหล่งข้อมูลอื่น

เว็บไซต์ทางการ
VYou เก็บถาวร 2013-02-23 ที่ เวย์แบ็กแมชชีน
Lenka talks to Flavorpill![ลิงก์เสีย]
Interview with Lenka เก็บถาวร 2012-06-21 ที่ เวย์แบ็กแมชชีน
Lenka In SPIN's November Issue เก็บถาวร 2012-03-03 ที่ เวย์แบ็กแมชชีน
James Gulliver Hancock (artistic collaborator)
http://www.lenkamusic.com/us/news
| ด ค กเล็งกา |
| --- | --- |
รายชื่อผลงานเพลงของเล็งกา
อัลบั้ม: เล็งกา • ทู • แชโดว์ส 
ซิงเกิล: เดอะโชว์ • ทรับเบิลอิสอะเฟรนด์ • ฮาร์ตสกิปส์อะบีต • ทู • เอเวอรีติงแอทวันซ์ • ฮาร์ตทูเดอะปาร์ตี้ • นัธอิงเฮียร์บัตเลิฟ • อาฟเตอร์เดอะวินเตอร์
เพลงอื่นๆ: โรลวิธเดอะผับเชส • ค็อก ค็อก
บทความที่เกี่ยวข้อง: โซนีมิวสิก • อีพิกเรเคิดส์ • ซคิพพาลองเรเคิดส์ • ดีคอเดอร์ ริง
การแสดงของเล็งกาที่สหรัฐอเมริกา ในปี ค.ศ. 2009
โรคจากไข่พยาธิตัวตืด
แหล่งข้อมูลอื่น

"Taenia solium". NCBI Taxonomy Browser. 6204.
| --- | --- |
การจำแนกโรค: DICD-10: B69 ICD-9-CM: 123.1 MeSH: D003551 DiseasesDB: 3341
ทรัพยากรภายนอก: MedlinePlus: 000627 eMedicine: emerg/119 med/494 ped/537 Scholia: Q246068
แรมโบ้ (แฟรนไชส์)

| แรมโบ้ |
| --- | --- |
โลโก้อย่างเป็นทางการ
สร้างโดย: เดวิด มอร์เรล
งานต้นฉบับ: นักรบเดนตาย (1972)
ปี: ค.ศ. 1972–2019
ภาพยนตร์และโทรทัศน์
ภาพยนตร์:  นักรบเดนตาย (1982)  แรมโบ้ (1985)  แรมโบ้ 3 (1988)  แรมโบ้ 4 นักรบพันธุ์เดือด (2008)  แรมโบ้ 5 นักรบคนสุดท้าย (2019) 
แอนิเมชันซีรีส์:  แรมโบ้: เดอะฟอร์ซออฟฟรีดอม (1986) 
เกม
วิดีโอเกม:   แรมโบ้ (1985)   แรมโบ้: เฟิร์สบลัดพาร์ต II (1986)   แรมโบ้ (1987)   แรมโบ้ III (1989)   แรมโบ้ (2008)   แรมโบ้: เดอะวิดีโอเกม (2014) 
แรมโบ้ (อังกฤษ: Rambo) เป็นสื่อแฟรนไชส์อเมริกันมีศูนย์กลางอยู่ที่ภาพยนตร์ชุดแนวโลดโผนและเรื่องราวของตัวละคร จอห์น เจ. แรมโบ้ ภาพยนตร์ห้าเรื่อง ได้แก่ นักรบเดนตาย (1982), แรมโบ้ (1985), แรมโบ้ 3 (1988), แรมโบ้ 4 นักรบพันธุ์เดือด (2008) และ แรมโบ้ 5 นักรบคนสุดท้าย (2019) แรมโบ้เป็นทหารผ่านศึกของหน่วยรบพิเศษกองทัพบกสหรัฐ แสดงโดย ซิลเวสเตอร์ สตอลโลน ประสบการณ์จากสงครามเวียดนามทำให้เขาบอบช้ำ แต่ยังทำให้เขามีทักษะทางการทหารที่เหนือกว่า ซึ่งเขาเคยใช้ในการต่อสู้กับเจ้าหน้าที่ตำรวจคอรัปชั่น, กองทหารศัตรูและแก๊งค้ายาเสพติด ภาพยนตร์ นักรบเดนตาย ดัดแปลงจากนวนิยายชื่อเดียวกันเมื่อ ค.ศ. 1972 โดย เดวิด มอร์เรลล์
ภาพยนตร์ชุดทำเงินมากกว่า 819 ล้านดอลลาร์สหรัฐ ภาพยนตร์ที่ประสบความสำเร็จมากที่สุดคือ แรมโบ้ โดยทำเงินมากกว่า 300 ล้านดอลลาร์สหรัฐ สตอลโลน เป็นผู้เขียนบทภาพยนตร์ร่วมทุกเรื่องและกำกับ แรมโบ้ 4 นักรบพันธุ์เดือด นอกจากนี้แฟรนไชส์ยังประกอบด้วย แรมโบ้: เดอะฟอร์ซออฟฟรีดอม แอนิเมชันชุดฉายทางโทรทัศน์, หนังสือการ์ตูน, นวนิยายและวิดีโอเกม
ภาพยนตร์

| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| นักรบเดนตาย | 22 ตุลาคม ค.ศ. 1982 (1982-10-22) | เท็ด คอตเชฟ | ไมเคิล โคโซล, วิลเลียม แซคไฮม์กับซิลเวสเตอร์ สตอลโลน | ไมเคิล โคโซล, วิลเลียม แซคไฮม์กับซิลเวสเตอร์ สตอลโลน | บัซ เฟตชานส์ |
| แรมโบ้ | 22 พฤษภาคม ค.ศ. 1985 (1985-05-22) | จอร์จ พี. คอสมาโตส | เจมส์ แคเมรอนกับซิลเวสเตอร์ สตอลโลน | เควิน จาร์ | บัซ เฟตชานส์ |
| แรมโบ้ 3 | 25 พฤษภาคม ค.ศ. 1988 (1988-05-25) | ปีเตอร์ แมคโดนัลด์ | เชลดอน เล็ตติชกับซิลเวสเตอร์ สตอลโลน | เชลดอน เล็ตติชกับซิลเวสเตอร์ สตอลโลน | บัซ เฟตชานส์ |
| แรมโบ้ 4 นักรบพันธุ์เดือด | 25 มกราคม ค.ศ. 2008 (2008-01-25) | ซิลเวสเตอร์ สตอลโลน | อาร์ต มอนเตราสเตลลีกับซิลเวสเตอร์ สตอลโลน | อาร์ต มอนเตราสเตลลีกับซิลเวสเตอร์ สตอลโลน | อาวี เลิร์นเนอร์, จอห์น ทอมป์สันกับเควิน คิง เทมเปิลตัน |
| แรมโบ้ 5 นักรบคนสุดท้าย | 20 กันยายน ค.ศ. 2019 (2019-09-20) | เอเดรียน กรุนเบิร์ก | แมทธิว ซิรุลนิคกับซิลเวสเตอร์ สตอลโลน | แดน กอร์ดอนกับซิลเวสเตอร์ สตอลโลน | อาวี เลอร์เนอร์, เลส เวลดอน, ยาริฟ เลอร์เนอร์กับเควิน คิง-เทมเพิลตัน |
ภาพยนตร์ > นักรบเดนตาย (1982)

บทความหลัก: นักรบเดนตาย
ภาพยนตร์ > แรมโบ้ (1985)

บทความหลัก: แรมโบ้ (ภาพยนตร์)
ภาพยนตร์ > แรมโบ้ 3 (1988)

บทความหลัก: แรมโบ้ 3
ภาพยนตร์ > แรมโบ้ 4 นักรบพันธุ์เดือด (2008)

บทความหลัก: แรมโบ้ 4 นักรบพันธุ์เดือด